## ΠΑΡΑΡΤΗΜΑ ΙΙ – Ειδική Συγγραφή Υποχρεώσεων (προσαρμοσμένο από την Αναθέτουσα Αρχή)

***ΣΥΓΓΡΑΦΗ ΥΠΟΧΡΕΩΣΕΩΝ***

***Άρθρο 1: διατάξεις***

*Η εκτέλεση της εργασίας διέπεται από τις διατάξεις:*

*Τις διατάξεις:*

***1)*** *του Ν 4412/16««Δημόσιες Συμβάσεις Έργων, Προμηθειών και Υπηρεσιών» και όπως αυτός τροποποιήθηκε με τους Ν. 4472/2016, Ν.4605/2019,*

***2)*** *του Δημοτικού και Κοινοτικού Κώδικα (Ν. 3463/06) και ιδιαίτερα την παρ. 1 και την παρ 4 του άρθρου 209 του Ν. 3463/06, όπως αναδιατυπώθηκε με την με την παρ.3 του άρθρου 22 του Ν.3536/07*

***3)*** *του άρθρου 55 παρ.1 του Ν. 2238/94*

***4)*** *του άρθρου 68 του Ν.3863/2010, όπως αυτό τροποποιήθηκε με το άρθρο 22 του Ν.4144/2013*

***5)*** *άρθρο 37 του Ν.2072/1992 (ΦΕΚ Α΄ 125)*

***Άρθρο 2: Συμβατικά στοιχεία***

*Τα συμβατικά στοιχεία της εργασίας είναι:*

*1. Διακήρυξη δημοπρασίας*

*2. Προϋπολογισμός και τιμολόγιο της προσφοράς*

*3. Συγγραφή υποχρεώσεων*

*4. Τεχνική περιγραφή*

***Άρθρο 3: Εργασία***

1. *Η παρούσα συγγραφή υποχρεώσεων αφορά την εργασία «Ανάθεση καθαριότητας των χώρων του Ν.Π. σε ιδιωτικό συνεργείο»*
2. *Τόπος παροχής της εργασίας ορίζεται η πόλη της Νάουσας και οι Δημοτικές και Τοπικές Κοινότητες Κοπανού, Μαρίνας, Μονοσπίτων ,Επισκοπής και Αγγελοχωρίου του Δ. Νάουσας.*
3. *Χρόνος παροχής της εργασίας ορίζεται από τις 07/01/2021 έως 31/12/2021.*
4. *Ως προϋπολογισθείσα δαπάνη ορίζεται το ποσό των* ***87.109,66 € (χωρίς Φ.Π.Α****.).*

***Άρθρο 4: Εγγυήσεις***

***Εγγύηση συμμετοχής:***

*Η εγγύηση συμμετοχής ορίζεται σε 1% επί του προϋπολογισμού δαπάνης της εργασίας χωρίς Φ.Π.Α. (δηλ****.* 871.10 *€).***

*Κατατίθεται υπό μορφή γραμματίου του Ταμείου Παρακαταθηκών και Δανείων ή εγγυητικής επιστολής αναγνωρισμένης Τραπέζης ή του Ταμείου Συντάξεων Μηχανικών και Εργοληπτών Δημοσίων Έργων.*

*Συντάσσεται κατά τον ισχύοντα τύπο του δημοσίου.*

***Εγγύηση καλής εκτέλεσης:***

*Ο ανάδοχος στον οποίο θα γίνει η κατακύρωση του διαγωνισμού υποχρεούται να καταθέσει κατά την υπογραφή της σύμβασης εγγύηση καλής εκτέλεσης, για ποσό ίσο με το 5% του συμβατικού ποσού χωρίς Φ.Π.Α****.***

*Κατατίθεται υπό μορφή γραμματίου του Ταμείου Παρακαταθηκών και Δανείων ή εγγυητικής επιστολής αναγνωρισμένης Τραπέζης ή του Ταμείου Συντάξεων Μηχανικών και Εργοληπτών Δημοσίων Έργων.*

*Συντάσσεται κατά τον ισχύοντα τύπο του δημοσίου.*

***Άρθρο 5: Ρύθμιση εργασιακών σχέσεων***

*Οι εταιρείες παροχής υπηρεσιών καθαρισμού (εργολάβοι) οφείλουν να αναφέρουν στην προσφορά τους, εκτός των άλλων, τα εξής:*

*α) Τον αριθμό των εργαζομένων.*

*β) Τις ημέρες και τις ώρες εργασίας.*

*γ) Τη συλλογική σύμβαση εργασίας στην οποία υπάγονται οι εργαζόμενοι.*

*δ) Το ύψος του προϋπολογισμένου ποσού που αφορά στις πάσης φύσεως νόμιμες αποδοχές αυτών των εργαζομένων.*

*ε) Το ύψος των ασφαλιστικών εισφορών με βάση τα προϋπολογισθέντα ποσά.*

*στ) Τα τετραγωνικά μέτρα καθαρισμού ανά άτομο, όταν πρόκειται για καθαρισμό χώρων.*

*Οι εταιρείες παροχής υπηρεσιών καθαρισμού (εργολάβοι) πρέπει, με ποινή αποκλεισμού, να εξειδικεύουν σε χωριστό κεφάλαιο της προσφοράς τους τα ως άνω στοιχεία. Στην προσφορά τους πρέπει να υπολογίζουν εύλογο ποσοστό διοικητικού κόστους παροχής των υπηρεσιών τους, των αναλώσιμων, του εργολαβικού τους κέρδους και των νόμιμων υπέρ Δημοσίου και τρίτων κρατήσεων. Επιπροσθέτως, οφείλουν να επισυνάπτουν στην προσφορά αντίγραφο της συλλογικής σύμβασης εργασίας στην οποία υπάγονται οι εργαζόμενοι.*

***Άρθρο 6: Τόπος και Χρόνος εκτέλεσης της εργασίας***

*Ο χώρος παροχής της εργασίας είναι οι κτιριακές εγκαταστάσεις των:*

1. *Κ.Α.Π.Η. Νάουσας (περίπου 460 τ.μ.)*
2. *Α΄ Δημοτικού Παιδικού Σταθμού Νάουσας (περίπου 300 τ.μ.)*
3. *Β΄ Δημοτικού Παιδικού Σταθμού Νάουσας (περίπου 300 τ.μ.)*
4. *Βρεφονηπιακού Σταθμού περιοχής Βάλιας (περίπου 840 τ.μ.)*
5. *Δημοτικού Παιδικού Σταθμού ΠΙΚΠΑ (περίπου 375 τ.μ.)*
6. *Δημοτικού Παιδικού Σταθμού Κοπανού (περίπου 480 τ.μ.)*
7. *Δημοτικού Παιδικού Σταθμού Επισκοπής (περίπου 380 τ.μ.)*
8. *Δημοτικού Παιδικού Σταθμού Μαρίνας (περίπου 490 τ.μ.)*
9. *Δημοτικού Παιδικού Σταθμού Μονοσπίτων (περίπου 362 τ.μ.)*

*και οι αύλειοι χώροι τους.*

*Το χρονικό διάστημα παροχής των υπηρεσιών είναι από τις 07/01/2021 έως 31/12/2021.*

***Άρθρο 7: Παραλαβή εργασιών***

*Η έκδοση βεβαίωση καλής εκτέλεσης των εργασιών θα διενεργείται από την αρμόδια επιτροπή του άρθρου 221 του Ν4412/2016, όπως αυτό τροποποιήθηκε με τις διατάξεις του άρθρου 43 του Ν. 4605/2019.*

***Άρθρο 8: Ανωτέρα Βία***

*Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση.*

*Ενδεικτικά γεγονότα ανωτέρας βίας είναι:*

*Εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο εντολοδόχος ή ο εντολέας είναι αναίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. Στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της ανωτέρας βίας.*

*Ο όρος περί ανωτέρας βίας εφαρμόζεται ανάλογα και για τον εντολέα προσαρμοζόμενος ανάλογα.*

***Άρθρο 9: Αναθεώρηση τιμών***

*Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά παραμένουν σταθερές και αμετάβλητες.*

***Άρθρο 10: Τρόπος Πληρωμής***

*Ο ανάδοχος θα πληρώνεται στο τέλος κάθε μήνα ύστερα από σύνταξη βεβαίωσης καλής εκτέλεσης που θα εκδίδεται εντός 10 ημερών από το πέρας του πιστοποιημένου μήνα.*

*Σημειώνεται ότι σε περίπτωση που έχει καταλογιστεί ποινική ρήτρα εις βάρος του ανάδοχου εξαιτίας συμβατικής παράλειψης, αυτή θα αφαιρείται από το ποσό της οικείας πιστοποίησης και η διαφορά θα αποτελεί το τελικά πιστοποιούμενο προς πληρωμή ποσό.*

*Στο χρηματικό ένταλμα θα επισυνάπτονται τα δικαιολογητικά που απαιτούνται κατά το νόμο.*

***Άρθρο 11: Κρατήσεις***

*Ο ανάδοχος υπόκειται σε όλες τις κρατήσεις που ο Νόμος ορίζει.*

***Άρθρο 12: Ποιότητα παρεχόμενων υπηρεσιών***

*Η ποιότητα των παρεχόμενων υπηρεσιών θα πρέπει να βρίσκεται μέσα στα όρια που θέτει η σχετική νομοθεσία για ανάλογους χώρους.*

***Άρθρο 13: Εκχώρηση της εργασίας σε τρίτο***

*Απαγορεύεται η εκχώρηση από τον ανάδοχο σε τρίτον μέρους ή του όλου του αντικειμένου της συμβάσεως, χωρίς απόφαση του Διοικητικού Συμβουλίου του Νομικού Προσώπου. Η απόφαση αυτή παρέχεται εφ’ όσον ο τρίτος στον οποίο γίνεται η εκχώρηση έχει τα προσόντα που εγγυώνται, κατά την κρίση του συμβουλίου, την καλή εκτέλεση της σύμβασης και εγκρίνεται από το Γενικό Γραμματέα της οικείας Αποκεντρωμένης Διοίκησης. Εργολάβος που αναθέτει την εκτέλεση του έργου ή μέρος του έργου σε υπεργολάβο, υποχρεούται άμεσα να ενημερώνει εγγράφως τον αποδέκτη των υπηρεσιών. Ο εργολάβος και ο υπεργολάβος ευθύνονται αλληλεγγύως και εις ολόκληρον, έναντι των εργαζομένων για την καταβολή των πάσης φύσεως αποδοχών και ασφαλιστικών εισφορών.*

***Άρθρο 14: Γενικά θέματα***

* *Ο ανάδοχος θα τηρεί τις διατάξεις της εργατικής νοµοθεσίας, δηλαδή θα καταβάλλει τις νόµιµες αποδοχές, οι οποίες σε καµία περίπτωση δεν µπορεί να είναι κατώτερες των προβλεπόµενων από την Εθνική Γενική Συλλογική Σύµβαση Εργασίας ή από ∆ιαιτητικές Αποφάσεις, θα τηρεί το νόµιµο ωράριο, την ασφαλιστική κάλυψη των εργαζοµένων και τους όρους υγιεινής και ασφάλειας αυτών.*
* *Ο ανάδοχος θα είναι υπεύθυνος για κάθε ατύχηµα του προσωπικού που θα χρησιµοποιήσει για την εκτέλεση των εργασιών, καθώς και για κάθε ζηµιά ή φθορά που θα προξενήσει από το ανωτέρω προσωπικό και τα χρησιµοποιηθέντα µέσα καθαρισµού, σε βάρος προσώπων, πραγµάτων, κτιριακών εγκαταστάσεων και περιβάλλοντος χώρου.*
* *Το προσωπικό θα φέρει οµοιόµορφη φόρµα εργασίας.*
* *Οι εργαζόμενοι θα πρέπει να είναι άνω των 25 ετών.*

***Άρθρο 15: Επίλυση διαφορών***

*Τυχόν διαφορές που θα προκύψουν κατά την εκτέλεση της εργασίας επιλύονται κατά τις διατάξεις των παραγράφων 2 έως 8 του άρθρου 270 του ΠΔ 410/95.*